Sentenza tal-Qorti tal-Ġustizzja (It-Tmien Awla) tal‑5 ta’ Ġunju 2025 – Il-Kummissjoni vs Il-Greċja (Aġġornament tal-pjanijiet ta’ mmaniġġjar ta’ distrett tal-baċin tax-xmara u ta’ riskji tal-għargħar)
(Kawża C‑359/24)
“Nuqqas ta’ Stat li jwettaq obbligi – Azzjoni tal-Unjoni Ewropea fil-qasam tal-politika tal-ilma – Direttiva 2000/60/KE – Artikolu 13(7) u Artikolu 15(1) – Pjanijiet ta’ mmaniġġjar ta’ distrett tal-baċin tax-xmara – It-tieni reviżjoni u t-tieni aġġornament – Direttiva 2007/60/KE – Artikolu 14(3) u Artikolu 15(1) – Pjanijiet ta’ mmaniġġjar tar-riskji tal-għargħar – L-ewwel reviżjoni u, jekk ikun il-każ, l-ewwel aġġornament – Obbligu ta’ komunikazzjoni lill-Kummissjoni Ewropea – Assenza”
1.      Ambjent – Politika tal-Unjoni fil-qasam tal-ilma – Direttiva 2000/60 – Obbligu tal-Istati Membri ta’ eżami mill-ġdid u ta’ aġġornament tal-pjanijiet ta’ mmaniġġjar ta’ baċir ta’ xmara – Obbligu ta’ komunikazzjoni lill-Kummissjoni tar-reviżjoni u tal-aġġornament tal-pjanijiet ta’ mmaniġġjar ta’ baċir tax-xmara – Nuqqas ta’ osservanza tat-termini mogħtija – Nuqqas ta’ twettiq ta’ obbligu
(Direttiva tal-Parlament Ewropew u tal-Kunsill 2000/60, Artikoli 13(7) u 15(1))
(ara l-punti 22, 23, 27 sa 31)
2.      Ambjent – Evalwazzjoni u mmaniġġar ta’ riskji ta’ għarar – Direttiva 2007/60 – Pjanijiet ta’ mmaniġġjar tar-riskji tal-għargħar – Eżami mill-ġdid u aġġornament – Tqegħid għad-dispożizzjoni tal-Kummissjoni – Nuqqas ta’ osservanza tat-termini mogħtija – Nuqqas ta’ twettiq ta’ obbligu
(Direttiva tal-Parlament Ewropew u tal-Kunsill 2007/60, Artikoli 14(3) u 15(1))
(ara l-punti 38 sa 41, 44 u 45)
Dispożittiv
1)
Ir-Repubblika Ellenika, billi naqset, fit-terminu mogħti, milli tirrevedi u taġġorna l-pjanijiet ta’ mmaniġġjar tad-distrett tal-baċin tax-xmara, u billi naqset li tikkomunika kopji tal-aġġornamenti tal-pjanti lill-Kummissjoni Ewropea, naqset milli tissodisfa l-obbligi tagħha taħt l-Artikolu 13(7) u l-Artikolu 15(1) tad-Direttiva 2000/60/KE tal-Parlament Ewropew u tal-Kunsill tat‑23 ta’ Ottubru 2000 li jistabbilixxi qafas għal azzjoni Komunitarja fil-qasam tal-politika ta’ l-ilma.
2)
Ir-Repubblika Ellenika, billi naqset milli tirrevedi u, jekk neċessarju, taġġorna l-pjanijiet ta’ mmaniġġjar tar-riskju ta’ għargħar u billi naqset milli tagħmel il-verżjoni rriveduta u, possibbilment, aġġornata tagħhom disponibbli għall-Kummissjoni Ewropea, naqset milli tissodisfa l-obbligi tagħha taħt l-Artikolu 14(3) u l-Artikolu 15(1) tad-Direttiva 2007/60/KE tal-Parlament Ewropew u tal-Kunsill dwar il-valutazzjoni u l-immaniġġjar tar-riskji ta’ l-għargħar.
3)
Ir-Repubblika Ellenika hija kkundannata għall-ispejjeż.